שרה ארנטל

שרה ארנטל (אנגלית: Sara Erenthal, על יצירותיה היא נוהגת לחתום באותיות הודיות सारा - שרה) היא אמנית רב תחומית ואמנית רחוב ישראלית אמריקנית. נולדה למשפחה חרדית-ליטאית בשכונת מאה שערים בירושלים. אביה מעצב גרפי, פעיל בקבוצת נטורי קרתא והתנגד לציונות שאף כתב בביטאון הקבוצה 'החומה'. אמה ממוצא צרפתי עסקה אף היא מעט באומנות. בגיל שלוש היגרה עם משפחתה לברוקלין, שם התגוררו לאורך השנים במספר שכונות חרדיות: בורו פארק, מונסי וקריית יואל של חסידות סאטמר. ביתה היה דובר יידיש ובבית הספר דיברו באנגלית. כילדה, נחשפה בעיקר לאמנות בסביבה חרדית - ציורי נופים ורבנים. בגיל 17 חזרה המשפחה לישראל בעקבות נישואי אחותה. על מנת להימנע משידוך, ברחה ארנטל מבית ההורים, ובהמשך חזרה בשאלה ואף שרתה בצה"ל כפקידת מבצעים בפלס"ר נח"ל, כשהיא מתגוררת בקיבוץ פלמחים כחיילת בודדה. לאחר שחרורה מהצבא התגוררה תקופה מסוימת באילת, ולאחריה שבה לניו-יורק שם עבדה כמטפלת, והתגוררה בשורה של דירות מוזנחות. בתקופה זו החלה לצייר על קירות הבתים בהם התגוררה, והחלה לצייר ולמכור עבודות. ארנטל למדה באופן אוטודידקטי, ולדבריה, החלה לעסוק באמנות ככלי טיפולי עבור עצמה. בהמשך טיילה תקופה גם מסביב לעולם ובין היתר בהודו, שם מכרה רישומים שציירה על חוף הים. עבודות הגרפיטי שלה מופיעות בתל אביב ובניו-יורק, בייחוד בשכונת ברוקלין. מוטיב חוזר בעבודותיה היא דמות נשית מינימליסטית המשתנה מיצירה ליצירה (ופעמים רבות מופיעה חשופת חזה). באתר האינטרנט שלה היא מציינת כי עבודתה מתמקדת בנושאים של 'עקירה, הישרדות ושחרור'. עבודותיה עוסקות גם בסוגיות של צדק חברתי, זכויות נשים, פמיניזם ואקטיביזם. לצד אמנות רחוב, עבודותיה כוללות גם עבודות מיצג, פיסול, רישום וציור. בעבודותיה היא נוהגת לשלב חומרים מחיי היום יום. באוקטובר 2021 הפכה את הדירה אותה שכרה ביפו במהלך ביקור בישראל לתערוכה תחת השם דירה להשכיר (באוצרות של אלעד ירון), שכללה שורה של מיצבים ויצירות שלה שנתלו ברחבי הדירה, כמו גם את החוזה עליו חתמה עם בעל הבית. 2012 - SKY GALLERIES - JEWISH ART NOW, תערוכה קבוצתית, ניו-יורק. יוני 2013 - BUSHWICK OPEN STUDIOS - Loom Studios, תערוכת יחיד, ברוקלין, ניו-יורק. אוגוסט 2014 - SOAPBOX GALLERY, תערוכת יחיד, ברוקלין, ניו-יורק אוקטובר 2015 - FIVE MYLES - INTERLUDE PROJECT, ברוקלין, ניו-יורק. יולי 2016 - REPAIR THE WORLD, תערוכה קבוצתית, Brooklyn: Juxtaposition, ברוקלין, ניו-יורק. אוגוסט 2016 - 212 ARTS, תערוכה קבוצתית, ברוקלין, ניו-יורק. מרץ 2017 - FIVE MYLES, תערוכת יחיד: Moving On, ברוקלין, ניו-יורק. אוגוסט 2017 - GOOGLE NYC, תערוכת יחיד, ניו-יורק. ספטמבר 2017 - SPREAD ART NYC, תערוכה קבוצתית, ברוקלין, ניו-יורק. אוקטובר 2017 - FAT FREE ART GALLERY, תערוכה קבוצתית, ניו-יורק. פברואר 2018 - THE RED HOUSE SHAPIRA, תערוכת יחיד: Re-cover, תל אביב, ישראל. מרץ 2018 - CON ARTIST COLLECTIVE, תערוכה קבוצתית, ניו-יורק. מרץ 2018 - THE SAMPLER BUSHWICK, תערוכה קבוצתית, ניו-יורק. אפריל 2018 - MUSEUM OF JEWISH MONTREAL, תערוכת יחיד, מונטריאול, קנדה. אוגוסט 2019 - THE STOREFRONT PROJECT, תערוכת יחיד, ניו-יורק. אוקטובר 2021 - דירה להשכיר, יפו, ישראל. עבודה של ארנטל במונטריאול. עבודה של ארנטל ברחוב צ'לנוב בתל אביב. עבודות של ארנתל על מבנה סמוך לשדרות ירושלים ביפו. מדיה וקבצים בנושא שרה ארנטל בוויקישיתוף אתר האינטרנט הרשמי של שרה ארנטל (באנגלית) שרה ארנטל, ברשת החברתית פייסבוק שרה ארנטל, ברשת החברתית אינסטגרם שרה ארנטל בבלוג אמנות הרחוב של דרור הדדי. תחיה ברק, גדלה במשפחה חרדית, נדדה כל חייה בין דירות רעועות - וכעת מציגה תערוכה בדירתה השכורה, באתר ynet, 12 באוקטובר 2021 תמר רותם, הילדה החרדית שהפכה לאמנית רחוב חתרנית, באתר הארץ, 24 בינואר 2018 טכנית גרה בברוקלין, מציגה "דירה להשכיר״ ביפו - מגזין פורטפוליו, באתר מגזין פורטפוליו, ‏11 באוקטובר 2021 Samuel G. Freedman, Stepping Off the Path and Redefining Faith, The New York Times, ‏18 באוקטובר 2014 (באנגלית) Brooklyn-Based Multidisciplinary Artist Sara Erenthal on Sharing Art in Public Spaces in the Time of the COVID-19 Pandemic באתר NYC Street Art (באנגלית) Kurt McVey, SARA ERENTHAL: BACKSTORY, UP street art and graffiti magazine (באנגלית) האתר הרשמי של ארנטל (באנגלית) שרה ארנטל בבלוג אמנות הרחוב של דרור הדדי תחיה ברק, גדלה במשפחה חרדית, נדדה כל חייה בין דירות רעועות - וכעת מציגה תערוכה בדירתה השכורה, באתר ynet, 12 באוקטובר 2021 Howard Halle, This New York artist is producing timely work on discarded items around the city, Time Out, ‏28 במאי 2020 טכנית גרה בברוקלין, מציגה "דירה להשכיר״ ביפו - מגזין פורטפוליו, באתר מגזין פורטפוליו, ‏11 באוקטובר 2021 באתר הגלריה באתר הגלריה דף האירוע בפייסבוק ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שרה ארנטל".